Source: http://politeia.org.ro/stiri-revista-presei/revista-presei-20-octombrie-romania-pe-butuci-multumim-psd/55832/
Timestamp: 2019-08-17 16:58:38+00:00

Document:
Revista Presei – 20 octombrie. #Romania-pe-butuci, mulțumim PSD! | PoliteiaWorld
Home » Stiri / Revista Presei	» Revista Presei – 20 octombrie. #Romania-pe-butuci, mulțumim PSD!
Revista Presei – 20 octombrie. #Romania-pe-butuci, mulțumim PSD!
20/10/2017 Autor Cetatean Categorii: Stiri / Revista Presei
Buna dimineata intr-o zi de vineri, 20 octombrie. Vremea se va menţine caldă. Temperaturile maxime se vor încadra, în general, între 20 şi 27 de grade, iar cele minime vor fi cuprinse între 4 şi 14 grade, mai coborâte în estul Transilvaniei, spre 0…2 grade, informează ANM. Cerul va fi mai mult senin, însă dimineaţa şi în special noaptea, în zonele joase, mai ales din sudul, estul şi centrul ţării, pe arii restrânse va fi ceaţă. Vântul va sufla slab şi moderat, cu uşoare intensificări pe crestele montane. BUCUREŞTI: Vremea se va menţine caldă. Cerul va fi mai mult senin, iar vântul va sufla slab. Temperatura maximă se va situa în jurul valorii de 25 de grade, iar cea minimă va fi de 7…9 grade. Dimineaţa şi noaptea vor fi condiţii de ceaţă.
Cand sarlatania devine atentat la siguranta nationala. PSD pune Romania pe butuci. Situatia este cat se poate de clara si simplu de inteles: PSD a avansat niste promisiuni electorale cu totul si cu totul fanteziste, pentru a capata un scor care sa-i permita sa faca zob Justitia, iar acum trebuie sa-si puna in practica sarlatania, ceea ce, evident, nu are cum. Alegerea este si ea clara: ori admite ca a mintit si ca promisiunile din program sunt inaplicabile, ori o tine inainte si distruge economia cu totul. Problema nu este atat anul acesta, cand inca PSD traieste din osanza fostelor guverne si nu a fost nevoit sa puna in practica mare lucru, ci in bugetul de anul viitor care, daca va cuprinde tot ce a fost promis, va crapa. Adica ar urma sa se intample ce s-a intamplat deja la nivel local in multe primarii: salariile au fost majorate, dar nu mai sunt bani nici macar pentru ele. Ambele variante vor avea un urias cost politic, fie unul imediat, fie unul mai aproape de prezidentiale. Minimum decent ar fi ca PSD sa se opreasca macar acum si sa recunoasca sarlatania, dar vad ca pluseaza cu o noua sarlatanie. Pe de-o parte, unele promisiuni au fost ingropate fara cine stie ce explicatii. Eliminarea impozitului pentru medici si pentru cei cu venituri mai mici de 2.000 de lei, eliminarea impozitului pe dividende si recalcularea pensiilor sunt doar cele mai mari dintre promisiunile abandonate. Integral pe Ziare.com
Informații Digi24: Mișa, criticat de premier pentru taxa de solidaritate. Digi24 a aflat că premierul Mihai Tudose nu e deloc încântat de anunţul despre noua taxă făcut de Ionuţ Mişa, care n-ar fi la prima problemă de comunicare. Surse apropiate Guvernului spun că Tudose a avut o discuție cu ministrul Mișa, iar șeful Guvernului l-a mustrat pe Ministrul de Finanțe pentru declarațiile referitoare la taxa de solidaritate. Într-o perioadă complicată din punct de vedere fiscal, ministrul de Finanțe a anunțat o taxă nouă, de 2%, așa-zisa taxă de solidaritate. Nu doar jurnaliștii, economiștii și oamenii de afaceri au auzit vestea, ci și premierul. Iar informațiile aflate de reporterul Digi24 Anca Suciu arată că premierul și ministrul de Finanțe s-au întâlnit astăzi, iar discuția nu a fost nici pe departe una amicală. Mihai Tudose a fost nemulțumit de modul cum Ionuț Mișa a prezentat informațiile în interviul în care a anunțat taxa de solidaritate. Se pare că în ziua precedentă, la Guvern, cei doi au vorbit despre ce urmează să se anunțe pentru perioada următoare, iar taxa de 2% nu a fost printre subiectele discutate. Conform surselor din zona guvernamentală, această taxă nu ar urma să fie aplicată. Contribuția este una veche, nicidecum nouă. Premierul se arată nemulțumit de modul în care ministrul Mișa a comunicat, deși acesta a vorbit destul de detaliat despre această taxă, ca și cum toate lucrurile ar fi fost deja stabilite, potrivit informațiilor Digi24. Integral pe Digi24
Eleve hărţuite sexual de profesori în şcoli de top. #MeToo scoate la lumină situaţii la SNSPA şi la Colegiul „Mihai Viteazul“. Campania #MeToo scoate la iveală tot mai multe cazuri de hărţuire sexuală, foarte multe revoltătoare. Tinerele din România au început să vorbească nu doar despre agresiunile la care sunt supuse pe stradă sau la locul de muncă, ci şi în instituţiile de învăţământ. „Aveam 18 ani. Mergeam la meditaţii la unul dintre cei mai bine cotaţi profesori de matematică din Bucureşti (…) profesor la Colegiul Naţional «Mihai Viteazul». El avea peste 40 de ani şi ne pregătea pentru Bac. Când ajungeam la el acasă, domnul profesor ne îmbrăţişa foarte strâns pe toate, lipindu-se de noi. Cât durau meditaţiile, îşi freca piciorul de picioarele mele, până la coapse, îmi masa umerii mie şi colegelor mele. Când greşeam, îi spunea băiatului din grupă că are voie să ne dea sutienul jos şi, dacă mai greşim o dată, va avea voie să ne pună mâna pe sâni“, povesteşte Ruxandra Simion, astăzi studentă la UNATC, pe Facebook. După postarea tinerei, alte patru femei au relatat propriile experienţe trăite cu acelaşi profesor. „Practica era aceeaşi cu noi. O mână scăpată pe sân, poveşti despre soţie, glume cu pe unde bagi şi pe unde iese“, a comentat Laura Chira. „La mine a ajuns mai departe. Chiar mă gândeam că nimeni nu mă crede. Râdeau de mine că mi se pare. La balul meu am ajuns într-o cafenea. La care îmi zicea dacă mă interesează hotelul drăguţ din zonă“, a scris o altă tânără. „Îmi amintesc clar senzaţia de disconfort permanentă pe care o aveam şi libidoşenia gesturilor”, s-a confesat şi Ella. Integral pe Adevarul
Cum au pus deputaţii la cale „Mica graţiere” care-i va salva inclusiv pe criminali de pedeapsa dată de instanţă. O pată de mucegai în celula în care îşi execută pedeapsa poate aduce unui deţinut o scădere a sentinţei cu o cincime. Prevederea apare în Legea privind recursul compensatoriu care a intrat în vigoare în această săptămână. O modificare discretă realizată de deputaţii PSD, ALDE şi UDMR din Comisia juridică, de disciplină şi imunităţi la un proiect de lege a făcut ca toţi deţinuţii din România să aibă posibilitatea să beneficieze de zile libere ca urmare a condiţiilor din penitenciare. Detaliile apar în procesul legislativ al Legii 169/2017 privind recursul compensatoriu şi în baza căreia sute de deţinuţi urmează să fie eliberaţi în zilele următoare. Practic, deputaţii PSD, ALDE şi UDMR din Comisia juridică au înlocuit sintagma „în cazul executării pedepsei într-un spaţiu necorespunzător” cu „în cazul cazării în condiţii necorespunzătoare”. În plus, au fost dublate numărul zilelor compensate: un deţinut închis în „condiţii necorespunzătoare” timp de 30 de zile avea un beneficiu de 6 zile. În forma propusă iniţial, un deţinut închis în „într-un spaţiu necorespunzător” timp de 30 de zile avea un beneficiu de 3 zile. Forma care a fost schimbată apărea în proiectul de lege iniţiat de Guvernul condus de Sorin Grindeanu (31 ianuarie 2017) şi în varianta adoptată de Senat (13 martie 2017). „Condiţiile necorespunzătoare” Tot atunci, deputaţii PSD, ALDE şi UDMR au stabilit şi care sunt „condiţiile necorespunzătoare” din penitenciare: a) cazarea într-un spaţiu mai mic sau egal cu 4 mp/deţinut, care se calculează, excluzând suprafaţa grupurilor sanitare şi a spaţiilor de depozitare a alimentelor, prin împărţirea suprafeţei totale a camerelor de deţinere la numărul de persoane cazate în camerele respective, indiferent de dotarea spaţiului în cauză; b) lipsa accesului la activităţi în aer liber; c) lipsa accesului la lumină naturală sau aer suficient ori disponibilitatea de ventilaţie; d) lipsa temperaturii adecvate a camerei; e) lipsa posibilităţii de a folosi toaleta în privat şi de a se respecta normele sanitare de bază, precum şi cerinţele de igienă; f) existenţa infiltraţiilor, igrasiei şi mucegaiului în pereţii camerelor de detenţie. Integral pe Adevarul
Tăriceanu, atac voalat la adresa lui Hans Klemm: Mă îngrijorează atitudinea unor ambasadori care au fetișuri și vorbesc numai de corupție.Președintele Senatului, Călin Popescu-Tăriceanu, a declarat, la postul de televiziune Antena 3, că îl îngrijorează atitudinea unor ambasadori acreditați la București care au “fetișuri”, “vorbesc numai de corupție” și nu văd “lipsa unei justiții corecte, echilibrate”. “Pe mine mă îngrijorează atitudinea președintelui, a unor ambasadori străini acreditați la București care visează de dimineață până seara, au fetișuri din astea pe care nu le mai lasă, că vorbesc numai de corupție. Când tu, ambasador al unei țări libere și democratice, vezi aceste încălcări ale drepturilor fundamentale ale cetățenilor, nu îți pui nicio problemă? Stai și continui să crezi ca într-o icoană într-o anumită persoană sau într-o anumită instituție? Poate oricine, la un moment dat, cineva să înțeleagă că trebuie să își revizuiască propria atitudine și să fie mai profund în analiză, și nu în lucrurile superficiale. Și, din păcate, foarte mulți din cei care văd că fac astfel de analize la nivelul societății românești, fie observatori din interior, fie observatori străini, sunt extrem de superficiali și nu văd această racilă gravă de tot, care este lipsa unei justiții corecte, echilibrate și care să își facă până la urmă datoria”, a spus joi seară Tăriceanu la Antena 3. El susține că dacă în țările observatorilor străini s-ar întâmpla lucruri similare celor din România, ar cădea guverne și miniștri. Integral pe Romania Libera
Cum a prabusit Valer Dorneanu increderea in CCR intr-un an. O institutie care a salvat statul de drept in cel putin doua randuri de la asalturi distrugatoare purtate de miliardari locali in asociere cu unii politicieni a ajuns astazi sa se compromita in ochii opiniei publice si sa-si piarda credibilitatea, in urma unei serii de decizii controversate. E vorba de Curtea Constitutionala a Romaniei care, in ultimele zece luni, a luat o serie de hotarari de care ar beneficia si un lider de partid, condamnat definitiv intr-un dosar de coruptie. Aceasta e descrierea seaca a drumului scurt si abrupt, inceput in 2016, de la presedintia domnului Augustin Zegrean la cea a domnului Valer Dorneanu. Actualul presedinte al CCR reprezinta efectul unei strategii a lui Liviu Dragnea, sef PSD si al Camerei Deputatilor, care-l propune in 2013 din partea majoritatii social-democrate pentru a ocupa un post vacant de judecator. Trei ani mai tarziu, domnul Dorneanu devine presedinte al CCR, iar Liviu Dragnea e foarte aproape sa controleze Curtea, mai avea nevoie de un singur pas, castigarea alegerilor generale, ceea ce s-a intamplat la finalul anului trecut. Una dintre deciziile cele mai controversate ale CCR a fost cea data in legatura cu Ordonanta 13, o actiune politica in forta, coordonata de ministrul Justitiei de atunci, Florin Iordache, si care avea ca obiect dezincriminarea unei infractiuni – abuzul in serviciu – cu scopul de a-i salva cariera politica lui Liviu Dragnea.Spre stupoarea intregii societati, CCR decide ca procurorii nu mai au dreptul sa cerceteze daca faptele, actele si deciziile ministrilor si angajatilor Guvernului facute inaintea emiterii unei ordonante de urgenta sunt legale sau nu. Iar acum, Liviu Dragnea urmareste sa extinda aceasta decizie si la hotararile de guvern, incercand sa scape si de posibilele acuzatii din Dosarul Belina. Integral pe Ziare.com
Un articol foarte bun de ieri dupa amiaza pe Contributors, pe pe aceeasi tema.
Bugetul pe 2018. Semne de întrebare și obstacole. Liderii coaliției PSD-ALDE discută, zilele acestea, despre proiectul bugetului de stat pe 2018. Informațiile furnizate până acum sunt puține spre deloc. „Sunt bani”, „ne încadrăm în ținta de deficit” și „un buget bun, echilibrat”, au fost principalele mesaje transmise de guvernanți. Nu s-a spus însă cum se poate creiona și discuta bugetul pentru anul viitor în condițiile în care măsuri cu un mare impact pentru firme și populație fie nu sunt definitivate, fie nici măcar nu au îmbrăcat forma unui proiect de lege. Pe 21 august, când șeful PSD, Liviu Dragnea, avea o întâlnire de peste patru ore, la Palatul Victoria, cu premierul Mihai Tudose, aflam că, printre altele, s-ar fi discutat și despre proiectul de buget pe 2018. Mai mult, Executivul ar fi venit cu o propunere „foarte bună”, „foarte sănătoasă” și că totul era în grafic astfel încât proiectul să ajungă în Parlament în octombrie. „Așa cum scrie la lege”, după cum ne preciza chiar liderul social-democraților. Luni, când premierul Mihai Tudose a fost convocat, la Vila Lac 2, la o întâlnire cu Liviu Dragnea și Călin Popescu Tăriceanu, am mai aflat ceva. Că PSD și ALDE ne aduc „o veste bună”. „ Am discutat şi despre proiectul de buget şi despre celelalte măsuri financiare. Din punctul meu de vedere, vestea bună este că bugetul pe anul viitor, cuprinzând toate măsurile din program, este un buget bun, echilibrat şi cu prevederi mai mari în zonele unde ne interesează”, ne-a comunicat șeful PSD. Integral pe Digi24
Angajati, furați de la banca fara nici o grija! 23 de persoane judecate intr-un dosar cu prejudiciu de 11 milioane de euro scapa dupa decizia CCR pe abuzul in serviciu. Un numar de 23 de persoane, trimise in judecata de DNA Alba Iulia pentru abuz in serviciu si complicitate la abuz in serviciu intr-un dosar cu prejudiciu de peste 11 milioane de euro, au fost achitate, joi, pentru ca fapta lor nu mai este prevazuta de legea penala ca urmare a deciziei CCR de anul trecut. Decizia Curtii de Apel Alba Iulia este definitiva. “Partea vatamata in acest dosar este Banca Comerciala Romana care reclama un prejudiciu de peste 11 milioane de euro. Prejudiciul si latura civila au ramas nesolutionate si pot fi lamurite la instanta civila”, a declarat purtatorul de cuvant al Curtii de Apel Alba Iulia, Cosmin Muntean. In cazul a patru inculpati acuzati de spalare de bani s-a dispus rejudecarea cauzei la Tribunalul Alba. Intre cei 27 de inculpati se numara fosti angajati ai BCR Sucursala Alba Iulia si oameni de afaceri. Achitarea inculpatilor are la baza decizia CCR din iunie 2016, conform careia infractiunea de abuz in serviciu nu se mai pedepseste penal daca nu se incalca o norma legala principala, adica o lege sau o ordonanta. Procurorii DNA Alba Iulia sustin ca in perioada 2004-2010, in baza unei rezolutii infractionale unice, o parte dintre inculpati si-au incalcat atributiile de serviciu aproband credite sau trageri de sume pentru firmele administrate sau reprezentate de ceilalti inculpati. Integral pe Ziare.com
5 Raspunsuri la Revista Presei – 20 octombrie. #Romania-pe-butuci, mulțumim PSD!
Doxa20/10/2017 at 09:08
In Primariile din Bucuresti, Generala si de Sectoare, prin diverse Servicii si Directii, se tin sedinte cu angajatii si se duce munca de lamurire 😀 cu ei cum ca o sa le taie sporurile (fie ca sunt pe bune, fie ca sunt pe naspa) si o ca sa le reduca si salariile (exact cum zicea PSD despre Basescu/Boc ca a/u facut). Faza e ca tarasenia vine dupa doua-trei valuri de angajari facute la morman, pe pile si spagi si dupa cresteri de salarii (preferentiale si alea, fireste) facute la toptan. Pe scurt, fraierii care muncesc se vor alege cu un procent dintr-un salariu mic, iar smecherii cu acelasi procent, dar dintr-un salariu urias.
Chiar ieri am vorbit cu mai multi angajati din mai multe Primarii.
PS: Era sa uit – in anumite Directii si Servicii, au inceput sa-i puna pe angajati sa faca rapoarte zilnice de activitate. Le-am explicat angajatilor ca este primul pas spre concedieri. Facute discretionar, pentru ca nu sta nimeni sa citeasca rapoartele.
Rock ‘n’ Roll Is King! 😀
mac gregor20/10/2017 at 09:27
foarte tare! genul de stire de care avem nevoie, ca nu apare in presa.
mac gregor20/10/2017 at 09:33
offtopic. Mi-a placut foarte tare ce a zis omul asta : “”Experiența mea antreprenorială m-a învățat că nici un domeniu nu este inabordabil atâta vreme cât este tratat cu seriozitatea și determinarea cuvenită. ”
Nu numai ca mi se aplica mie, cred ca e valabil si in alte domenii.
https://start-up.ro/textile-blue-wash-sacele-gigi-anghel-patria-bank/
tipul vopseste blugi pentru Hugo Boss.
Cetatean20/10/2017 at 10:29
salut, editorial decalat si publicat mai devreme azi!
http://politeia.org.ro/editoriale/demiterea-incompetentului-misa-de-la-finante-bonus-neclaritatile-din-declaratiile-de-avere-ale-familiei-misa/55843/
O mini-investigatie despre Ministrul de Finante.
mar20/10/2017 at 10:30
Înfierăm cu mânie proletară și refuzăm să vedem realizările mărețe 👿 Șobolanii alergând voioși pe stradă, blocaje în trafic cu orele, mijloace de transport în comun jegoase și supraaglomerate, mizerie, gropi cârpite care vor fi mai adânci la iarnă, bani aruncați aiurea și un mare capitalism de cumetrie, lista este incompletă pentru că nu ne ajunge spațiul. Asta este Bucureștiul toamnei 2017, un oraș murdar, sufocat de corupție și gășcărism, distrus de ciuma roșie. Doamna cu replica, trebuie să priceapă că nu toți suntem cu sacul în cap și mâna întinsă la moaștele PSD-ului. Din nefericire indolența, blazarea și nu în ultimul rând blatul ordinar făcut la locale și nu numai, ne-a adus în acest punct. Restul este cancan/clan Pandele -Firea&Co.
http://www.hotnews.ro/stiri-administratie_locala-22064192-drept-replica-primariei-capitalei-articolul-lotul-transferurilor-pandele-firea-oamenii-din-voluntari-trimisi-conduca-bucuresti.htm
« Demiterea incompetentului Mișa de la Finanțe! Bonus: neclaritățile averii familiei Mișa
“Solidaritate” cu voi, penalilor?! »

References: CCR 
 CCR 
 CCR 
 CCR 
 CCR 
 CCR 
 CCR